**ОПШТИНСКА УПРАВА ВЛАДИЧИН ХАН**

**ОДЕЉЕЊЕ ЗА УРБАНИЗАМ, ИМОВИНСКОПРАВНЕ, КОМУНАЛНЕ И ГРАЂЕВИНСКЕ ПОСЛОВЕ**

**ГОДИШЊИ ПЛАН**

**ИНСПЕКЦИЈСКОГ НАДЗОРА САОБРАЋАЈНЕ ИНСПЕКЦИЈЕ ЗА 2018 ГОДИНУ**

**ВЛАДИЧИН ХАН, ДЕЦЕМБАР 2017. ГОДИНЕ**

1. **УВОД**

Годишњи план инспекцијског надзора саобраћајне инспекције Општинске управе општине Владичин Хан за 2018. годину сачињава се у складу са чланом 10. Закона о инспекцијском надзору („Службени гласник РС“ број 36/15).

Годишњи план инспекцијског надзора садржи општи приказ задатака и послова саобраћајне инспекције Општинске управе општине Владичин Хан, непосредне примене Закона и других прописа и праћење стања на територији општине Владичин Хан из области саобраћајне делатности.

Сврха доношења плана инспекцијског надзора је повећање ефикасности и транспарентности, као и јачање поверења грађана у локалну самоуправу општине Владичин Хан и то кроз:

1. Непосредну примену закона и других прописа;
2. Спровођење инспекцијског надзора и решавања у управним стварима у првом степену;
3. Праћење стања и предлагање мера за унапређење стања на терену, на територији општине Владичин Хан;
4. Превентивно деловање инспекције као једно од средстава остварења циља инспекцијског надзора.

Послови и задаци из делокруга, односно годишњег плана инспекцијског надзора саобраћајне инспекције Општинске управе општине Владичин Хан, обављају се свакодневно како на терену на територији општине Владичин Хан тако и канцеларијски.

Саобраћајни инспектор Општинске управе општине Владичин Хан обавља послове на територији општине Владичин Хан са седиштем у Владичином Хану ул. Светосавска бр. 1.

У складу са горе наведеним годишњим планом инспекцијског надзора који садржи опште и специфичне циљеве које је потребно остварити, задатке и активности које је потребно спровести како би се ти циљеви остварили, индикаторе резултата тј. начин на који меримо остварене задатке односто активности, рокове у којима се задаци односно активности морају обавити, одговорности за споровођење активности односно задатака и др.

Циљеви годишњег плана инспекцијског надзора су непосредна примена закона и других прописа, тј. планираних мера и активности превентивног деловања инспекције и планираних мера активности за спречавање обављања делатности и вршења активности супротно позитивним законским прописима.

Годишњи план инспекцијског надзора садржи и податке о специфичним циљевима који се планирају остварити у 2018. години, а који су у вези са програмским актвиностима саобраћајне инспекције у Општинској управи општине Владичин Хан, одговорност за реализацију задатака и активноси и рок у коме се трабају реализовати.

Инспекцијски надзор и службене контроле спроводе се употребом метода и техника како је прописано законским и подзаконским актима који су основ за поступање инспекције.

1. **ОПШТИ ПОДАЦИ**

* **Број инспектора:** Послове из надлежности саобраћајне инспекције обавља један инспектор, распоређен у Одељењу за урбанизам, имовинскоправне, комуналне и грађевинске послове Општинске управе општине Владичин Хан, у звању сарадник.
* **Послови инспектора:** Саобраћајни инспектор врши инспекцијски надзор над спровођењем закона и подзаконских аката на одржавању, заштити, изградњи и реконструкцији локалних и некатегорисаних путева; прати стање саобраћајних знакова на путевима; издаје решења и налоге за постављање вертикалне и хоризонталне саобраћајне сигнализације, врши надзор над применом општинских одлука којима се регулише саобраћај и саобраћајна сигнализација; сачињава записнике о увиђају и саслушању странака; предузима мере за безбедно одвијање саобраћаја; подноси захтеве за покретање прекршајног поступка, сарађује са другим инспекцијама у циљу ефикаснијег вршења надзора; припрема извештаје за Скупштину општине, Оштинско веће и надлежне републичке органе, врши нспекцијски надзор над законитошћу у обављању друмског локалног превоза и то: ванлинијског превоза путника, линијског и ванлинијског превоза ствари, превоза за сопствене потребе лица и ствари и ауто такси превоза на територији општине Владичин Хан; спроводи мере заштите на раду и противпожарне заштите и обавља друге послове по налогу руководиоца одељења и начелника Општинске управе.
* **Прописи по којима поступа саобраћајна инспекција:**

1. Закон о превозу путника у друмском саобраћају („Службени гласник РС“ број 68/15);
2. Закон о превозу терета у друмском саобраћају („Службени гласник РС“ број 68/15);
3. Закон о јавним путевима („Службени гласник РС“ број 101/05, 123/07, 101/11, 93/12 и 104/13);
4. Закон о инспекцијском надзору („Службени гласник РС“ број 36/15);
5. Закон о прекршајима („Службени гласник РС“ број 65/13, 13/16 и 98/16-одлука УС);
6. Закон о општем управном поступку („Службени гласник РС“ број 18/16);
7. Одлука о такси превозу путника на територији општине Владичин Хан („Службени гласник града Врања “ број 32/16);
8. Одлуку о јавним и некатегортисаним путевима на територији општине Владичин Хан („Службени гласник града Врања “ број 35/16);

* **Пословни процес**

Инспекцијски надзор из области саобраћаја и такси превоза.

1. **КОНТРОЛА ПРЕВОЗА ТЕРЕТА И ПУТНИКА**

Превоз терета може се вршити као обављање јавног превоза терета и превоз терета за сопствене потребе.

На основу праћења и анализа стања у овој области инспекцијског надзора саобраћајна инспекција процењује да је ризик низак у области јавног превоза терета и средњи у области превоза терета за сопствене потребе.

Сходно процењеном ризику редовне инспекцијске контроле у овој области ће се вршити по исказаним потребама током целе године по службеној дужности и по пријавама.

Посебна пажња контроле терета ће се спровести у периоду мај-јул и септембар-октобар када је интензивнији превоз воћа и огревног дрвета и када ће се поред редовних вршити и ванредне контроле.

Редовне контроле ће се вршити у радно време током целе године, док ће ванредне контроле у назначеним периодима и по исказаним потребама бити вршене ван редовног радног времена у поподневним односно вечерњим часовима и викендом.

Предмет ових контрола ће бити субјекти који су регистровани за обављање јавног превоза терета а који буду затечени у обављању јавног превоза на територији општине Владичин Хан и субјекти који су регистровани за превоз терета за своје потребе.

У циљу превентивног деловања јавност ће путем локалних медија бити обавештавана о плану активности саобраћајне инспекције као и о потребним одобрењима које субјекти морају имати.

Ауто такси превоз представља посебан вид јавног ванлинијског превоза коме се посвећује посебна пажња, и на основу праћења стања у овој области инспекцијског надзора, инспекција процењује да је ризик у овој области висок.

Сходно процењеном ризику редовне и ванредне контроле превоза путника на територији општине Владичин Хан обављаће се континуирано у току целе године.

Редовне контроле ће се обављати у току радног времена, док ће се ванредне контроле вршити викендом и ван радног времена.

Контроле превоза путника ће се вршити на свим путевима и улицама које су у надлежности и на територији општине Владичин Хан, а код привредних субјеката и предузетника у њиховим пословним просторијама.

Контроли ауто такси превоза посвећује се посебна пажња имајући у виду степен ризика као и то да је општина Владичин Хан донела прописе којима се уређује овај вид превоза путника.

Контроле ауто такси превоза обухватају проверу регистрација такси радње, проверу поседовања решења о одобрењу обављања ауто такси превоза на територији општине Владичин Хан, рок важења такси дозволе за такси возило и такси легитимације за такси возача, поседовање важећег лекарског уверења за такси возаче, важеће потврде о баждарењу таксиметара и др. Посебан акценат у контролама ауто такси превоза, у циљу сузбијања сиве економије, ставиће се на конторолу поседовања важећих решења о регистрацији предузећа и радњи.

Такође ће се у контролама вршити провера обављања такси превоза на територији општине Владичин Хан ауто такси превозника који имају регистровану радњу на територији других општина.

У циљу превентивног деловања јавност ће путем локалних медија бити обавештавана о плану активности саобраћајне инспекције као и о потребним одобрењима које субјекти морају имати.

У циљу размене информација о стању у овој области и потреби корекције плана контроле ауто такси превоза, два пута годишње а по потреби и чешће одржаваће се састанци са представницима регистрованих предузетничких такси радњи са територије општине Владичин Хан.

1. **КОНТРОЛА ПУТЕВА, ПУТНЕ ОПРЕМЕ И ПУТНИХ ОБЈЕКАТА**

У надлежности саобраћајне инспекције је и надзор над спровођењем Одлуке о јавним и некатегорисаним путевима на територији општине Владичин Хан.

У вршењу контроле инспектор ће предузимати следеће мере:

* Забрањивати или обустављати извршење радова на путевима који се изводе противно прописима;
* Наређивати отклањање недостатака на путевима који угрожавају безбедност саобраћаја;
* Наређивати обустављање радова који се изводе у непосредној близини путева а који могу довести у питање сигурност пута и безбедност саобраћаја;
* Наређивати рушење објеката, односно уклањање инсталација изграђених и постављених у заштитном појасу пута;
* Наређивати рушење или уклањање објеката, материјала, ограда, дрвећа и растиња изграђених, остављених или подигнутих противно Одлуци о јавним и некатегорисаним путевима на територији општине Владичин Хан;
* Наређивати предузимање мера за обезбеђење пута и по потреби забрањивати привремено саобраћај возила која због своје укупне тежине могу да нанесу штету путу;
* Предузимати и друге мере и радње за које је овлашћен прописима а све на основу писаног захтева управљача пута.

Контрола ће се вршити по службеној дужности и по пријавама странака.

Посебна пажња у раду се посвећује пријавама месних заједница и грађана који као странке учествују у поступцима и пружају потребну подршку.

Посматрајући контроле са временског аспекта инспекција ће у појединим временским периодима посебну пажњу посветити појединим врстама контроле и то:

* Контрола стања дрвећа, живица и других засада поред путева ће се вршити у периоду март-април-мај и септембар-октобар-новембар, а по истеку законских рокова за њихово одржавање;
* Контрола зимског одржавања путева и улица ће се вршити у периоду децембар-јануар-фебруар.
* Контрола стања коловоза пута (оштећења пута) вршиће се континуирано у току целе године а посебна пажња ће се посветити у периоду мај-септембар због извођења радова на санацији оштећења асфалтних коловоза и извођењу радова на летњем одржавању путева.
* Све остале контроле из области заштите путева вршиће се континуирано у складу са потребама.

На основу праћења и анализе стања у овој области инспекцијског надзора саобраћајна инспекција процењује ризик средњи. Ово се пре свега односи на сегмент одржавања путева и улица, док се за друге сегменте може рећи да је процењени ризик низак.

У циљу превентивног деловања инспекција ће сарађивати са осталим инспекцијским службама, као и са председницима месних заједница како би месне заједнице у пролеће и јесен спровеле акције крчења растиња, како би се избегле казнене одредбе.

Такође у циљу превентивног деловања путем локалних медија грађани ће бити обавештавани о активностима инспекције у вези са уређењем путева и улица.

1. **ТАБЕЛАРНИ ПРИКАЗ АКТИВНОСТИ САОБРАЋАЈНЕ ИНСПЕКЦИЈЕ ПО МЕСЕЦИМА**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **АКТИВНОСТИ** | **МЕСЕЦИ** | | | | | | | | | | | |
|  | **I** | **II** | **III** | **IV** | **V** | **VI** | **VII** | **VIII** | **IX** | **X** | **XI** | **XII** |
| Редовне контроле јавног превоза робе | X | X | X | X | X | X | X | X | X | X | X | X |
| Ванредне контроле јавног превоза робе |  |  |  |  | X | X | X |  | X | X |  |  |
| Редовне контроле јавног превоза путника | X | X | X | X | X | X | X | X | X | X | X | X |
| Ванредне контроле јавног превоза путника | X | X | X | X | X | X | X | X | X | X | X | X |
| Редовне контроле ауто такси превоза | X | X | X | X | X | X | X | X | X | X | X | X |
| Ванредне контроле ауто такси превоза | X | X | X | X | X | X | X | X | X | X | X | X |
| Контрола предузећа које се баве јавним превозом путника |  |  | X |  | X |  |  |  |  | X | X |  |
| Контрола јавног превоза путника и робе по пријавама странака | X | X | X | X | X | X | X | X | X | X | X | X |
| Редовне контроле путева, путне опреме и путниих објеката | X | X | X | X | X | X | X | X | X | X | X | X |
| Контрола путева, путне опреме и путниих објеката по пријавама странака | X | X | X | X | X | X | X | X | X | X | X | X |
| Контрола стања дрвећа, живица и других засада поред путева |  |  | X | X | X |  |  |  | X | X | X |  |
| Контрола зимског одржавања путева и улица | X | X |  |  |  |  |  |  |  |  |  | X |
| Контрола летњег одржавања путева и улица |  |  |  |  | X | X | X | X | X |  |  |  |
| Контрола стања коловоза пута (оштећења коловоза) | X | X | X | X | X | X | X | X | X | X | X | X |

1. **ПРЕДЛОЗИ ЗА УНАПРЕЂЕЊЕ РАДА**

За ефективнији и ефикаснији рад саобраћајне инспекције неопходно је унапредити комуникацију и сарадњу са осталим одељењима и службама унутар Општинске управе, побољшати сарадњу са државним органима и организацијама и јавним предузећима на територији општине.

Такође је неопходна редовна размена података и искустава са осталим инспекцијским службама како са локалним тако и са републичким.

1. **НАПОМЕНА**

Саобраћајна инспекција општине Владичин Хан задржава право измене и допуне годишњег плана инспекцијског надзора за 2018. годину.

Годишњи план инспекцијског надзора за 2018. годину ће се редовно ажурирати, анализирати и контролисати у складу са потребама.

**САОБРАЋАЈНИ ИНСПЕКТОР**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Драган Стаменковић**